
Tanulói perspektivák az online együttműködésben - egy empirikus kutatáson keresztül

Kulcsszavak: Online együttműködés; Kollaboratív komponens; XXI. századi kompetenciák; Online kollaboráció kérdőív; Kollaboratív problémamegoldó képesség
A XXI. századi kompetenciák egyre nagyobb szerepet kapnak az oktatás mindennapjaiban. A kollaboráció és a digitális kompetenciák a legtöbb olyan keretrendszernek az elemei, amelyek a XXI. századi kompetenciákat hivatottak definiálni. A tanulók kollaboratív problémamegoldó képessége jelzi, hogy mennyire képesek másokkal együttműködve megoldani egy problémát. Korábban több olyan kutatást végeztek, amelyeken keresztül kimondottan ennek a két részből álló (kollaboratív és kognitív) képességnek a kollaboratív komponensét igyekeztek mérni, azonban ennek a komponensnek az online térbe történő adaptálására még nem volt példa. Jelen kutatást azért végeztem, hogy egy korábban alkalmazott elméleti keretrendszer alapján összeállított saját fejlesztésű mérőeszköz által mérhetővé váljon a tanulók online kollaboratív problémamegoldó képességének szociális komponense, valamint, hogy megismerhessem milyen előnyökkel szolgálhat a tanulók számára az egyre népszerűbb online együttműködés.

Eredményeim:

Az adatelemzés alapján elmondható, hogy az online együttműködés előnyeinek megítélése összefüggésben van a kollaboratív komponens fejlettségével. A korábbi kutatásokkal összevetésben, a keretrendszer részképességeinek különböző fejlettségi szintjeihez igazított tételeken keresztül pontosabb képet kaphatunk a kollaboratív komponens fejlettségéről. A minta alapján az interakció részképesség meghatározó szerepét azonosítottam, amelynek fejlettsége meghatározhatja az online együttműködés egészét.



